open-index/open-wikipedia-markdown huggingface dataset:
উল্লুক

ডান|থাম্ব|220px|বাচ্চার সাথে একটি মা উল্লুক
**উল্লুক** হলো গিবন (হাইলোবাটিডি) পরিবারের দুইটি প্রজাতির প্রাণীর সাধারণ নাম।

## পরিচিতি
উল্লুক গিবন জাতের প্রাইমেটদের মধ্যে আকারে দ্বিতীয় বৃহত্তম। বৃহত্তমটি সিয়ামাং। এদের দৈর্ঘ্য প্রায় ৬০ হতে ৯০ সেন্টিমিটার, এবং ওজন ৬ হতে ৯ কেজি। পুরুষ উল্লুক আর মেয়ে উল্লুক আকারে প্রায় একই সমান হলেও এদের গাত্রবর্ণের মধ্যে বেশ পার্থক্য রয়েছে। পুরুষদের গায়ের রং কালো কিন্তু দর্শনীয় সাদা ভ্রু রয়েছে। অন্যদিকে মেয়ে উল্লুকের সারা গায়ে আছে ধূসর-বাদামী লোম। গলা ও ঘাড়ের কাছে লোমগুলো আরো বেশি কালো। এছাড়া মেয়ে উল্লুকের চোখ ও মুখের চারপাশে গোল হয়ে সাদা লোমে আবৃত থাকে যা অনেকটা মুখোশের মতো দেখায়।

প্রায় ছয়/সাত মাসের গর্ভাবস্থা শেষে শিশু উল্লুকের জন্ম হয়। জন্মের সময় এদের গায়ে ঘোলাটে সাদা লোম থাকে। ছয় মাস পর তা লিঙ্গ অনুসারে কালো বা বাদামি ধূসর রং ধারণ করে। জন্মের ৮ থেকে ৯ বছর পর একটি উল্লুক প্রাপ্তবয়স্ক হয়। উল্লুকের আয়ুষ্কাল ২৫ বছর।

## ষরদষঊল
উল্লুকরা মূলত বিভিন্ন ধরনের ফল ও ডুমুর খায়। তবে পতঙ্গ, ফুল, কচি পাতা ইত্যাদিও খায়।

## জীবনযাপন
উল্লুক সাধারণত সামাজিক হয়ে থাকে এবং পরিবারবদ্ধভাবে বসবাস করে। একটি পরিবারে মা ও বাবা উল্লুকসহ তিন-চারটি বা এর বেশিও উল্লুক থাকতে পারে। এরা উঁচু গাছের মাথায় থাকতে পছন্দ করে। লম্বা হাত ও পায়ের সাহায্যে এরা এক গাছ থেকে আরেক গাছে যাওয়া-আসা করে। উচ্চস্বরে শব্দ করে এরা নিজেদের এলাকা থেকে অন্য উল্লুকদের সরিয়ে রাখে এবং পরিবারের সদস্যদের অবস্থান নির্ধারণ করে। উল্লুক পরিবারগুলো তাদের এলাকা ও এর সীমানা রক্ষা করে চলে এবং প্রায়ই উল্লুক পরিবারগুলোর মধ্যে সীমানা ও খাদ্যের উৎসের অধিকার নিয়ে বিরোধ ও ঝগড়া হয়।

## আবাসভূমি
বাংলাদেশের উত্তর-পূর্ব (বৃহত্তর সিলেট]]) ও দক্ষিণ-পূর্ব (চট্টগ্রাম ও পার্বত্য চট্টগ্রাম) এলাকার বন ছাড়াও ভারত (উত্তর-পূর্বাংশ), মিয়ানমার (পশ্চিমাংশ) এবং চীনেও (দক্ষিণাংশে) উল্লুক দেখা যায়। তবে অধুনা বাংলাদেশের সিলেটের একমাত্র মৌলভীবাজার জেলার কমলগঞ্জ উপজেলার লাউয়াছড়ার বনেই রয়েছে বিপন্ন প্রজাতির উল্লুক (Hoolock Gibbon)। বর্তমানে পৃথিবীজুড়ে এ উল্লুক বিলুপ্তির দ্বারপ্রান্তে পৌঁছে গেছে। লাউয়াছড়ার বনেও এদের সংখ্যা আশঙ্কাজনক হারে কমছে। দুই দশক আগে (প্রেক্ষিত ২০০৬) এই বনে কয়েক হাজার উল্লুক দেখা যেত। কিন্তু ২০০৬ খ্রিষ্টাব্দে সে সংখ্যা কমতে কমতে একশোর নিচে এসে ঠেকেছে। নির্বিচারে বন ধ্বংসের ফলে উল্লুকের বাসস্থান ও খাদ্য সংকট সৃষ্টিই এদের সংখ্যা হ্রাসের প্রধানতম কারণ। লাউয়াছড়ার বনে বর্তমানে (২০০৬) মাত্র ৪৯টি উল্লুক অবশিষ্ট আছে। নিকটবতী ছাউতলি ও কালাছড়ার বন মিলিয়ে এ সংখ্যা ৬০-এর মতো। লাউয়াছড়া ও এর আশপাশের বনে মোট ১৬টি উল্লুক পরিবার রয়েছে (প্রেক্ষিত ২০০৬)। ভোরবেলা লাউয়াছড়ার বনে গেলে অনেক সময় উল্লুকের দেখা পাওয়া যায়। এই বনে উল্লুকের প্রিয় খাদ্য চাপালিশ ফল।

## শ্রেণিবিভাগ
গত কয়েক বছরে বিভিন্ন সময়ে উল্লুকের প্রজাতিতে অনেক পরিবর্তন হয়েছে।

## তথ্যসূত্র

আর বরইষঊচঅনয়তস

বিষয়শ্রেণী:নরবানর
বিষয়শ্রেণী:স্তন্যপায়ী প্রাণী
বিষয়শ্রেণী:এশিয়ার প্রাইমেট
বিষয়শ্রেণী:এশিয়ার প্রাণিকুল
চলমান প্রোগ্রামিং ভাষা

কম্পিউটার বিজ্ঞানের পরিভাষায় **চলমান প্রোগ্রামিং ভাষা** () বলতে এক শ্রেণীর উচ্চস্তরের প্রোগ্রামিং ভাষাকে বোঝায়। অন্যান্য অনেক প্রোগ্রামিং ভাষা যে কাজ গুলি কম্পাইলকরণ ধাপে নিষ্পন্ন করে, চলমান প্রোগ্রামিং ভাষাগুলিতে সেই কাজগুলি প্রোগ্রাম "রান" করার সময়, "চলমান" অবস্থায় নিষ্পন্ন করা হয়। এদের মধ্যে আছে প্রোগ্রামে নতুন কোড যোগ করা, প্রোগ্রামের ডেফেনিশন ও অবজেক্টগুলি সম্প্রসারণ করা, টাইপ ব্যবস্থা পরিবর্তন করা, ইত্যাদি এবং এগুলি সবই প্রোগ্রাম নির্বাহ বা "রান" করার সময় সংঘটিত হয়।

চলমান ভাষা হলেই যে তার টাইপ ব্যবস্থা চলমান হবে এরকম নিশ্চয়তা নেই। তবে বেশির ভাগ চলমান প্রোগ্রামিং ভাষায় চলমান টাইপকৃত (dynamically typed)।

## উদাহরণ
জাভাস্ক্রিপ্ট, পাইথন, রুবি, পিএইচপি, লুয়া, পার্ল ইত্যাদি জনপ্রিয় চলমান প্রোগ্রামিং ভাষা। নিম্নলিখিত প্রোগ্রামিং ভাষাগুলো সাধারণত চলমান প্রোগ্রামিং ভাষা বলে মনে করা হয়:

* ActionScript
* BeanShell
* সি শার্প (using Reflection)
* Clojure
* Cobolscript
* ColdFusion Markup Language
* Common Lisp and most other লিস্প
* Dylan
* E
* Elixir
* Erlang
* Gambas
* GDScript
* Groovy
* জাভা (using Reflection)
* জাভাস্ক্রিপ্ট
* Julia
* লুয়া
* ম্যাটল্যাব / Octave
* অবজেক্টিভ সি
* পার্ল
* পিএইচপি
* PowerShell
* Prolog
* Python
* R
* Rebol
* রুবি
* Smalltalk
* SuperCollider
* Tcl
* VBScript
* Wolfram Language

## তথ্যসূত্র

বিষয়শ্রেণী:প্রোগ্রামিং ভাষা
তারামন বিবি

**তারামন বেগম** (১৯৫৭ - ১ ডিসেম্বর ২০১৮) যিনি **তারামন বিবি** নামে অধিক পরিচিত, বাংলাদেশের স্বাধীনতা যুদ্ধের একজন বীর নারী মুক্তিযোদ্ধা। স্বাধীনতা যুদ্ধে তার সাহসিকতার জন্য ১৯৭৩ সালে বাংলাদেশ সরকার তাকে বীর প্রতীক খেতাব প্রদান করে। ১৯৭৩ সালের সরকারি গেজেট অনুযায়ী তার বীরত্বভূষণ নম্বর ৩৯৪। গেজেটে নাম মোছাম্মৎ তারামন বেগম।

## প্রারম্ভিক জীবন
তারামন বিবি ১৯৫৭ সালে কুড়িগ্রাম জেলার চর রাজিবপুর উপজেলার শংকর মাধবপুর গ্রামে জন্মগ্রহণ করেন। তার বাবার নাম আবদুস সোহবান এবং মায়ের নাম কুলসুম বিবি।

## মুক্তিযুদ্ধে ভূমিকা
তারামন বিবি ১১ নং সেক্টরে নিজ গ্রাম কুড়িগ্রাম জেলার শংকর মাধবপুরে ছিলেন। তখন ১১ নং সেক্টরের নেতৃত্বে ছিলেন সেক্টর কমান্ডার আবু তাহের। মুহিব হাবিলদার নামে এক মুক্তিযোদ্ধা তারামন বিবিকে মুক্তিযুদ্ধে অংশ নেওয়ার জন্য উৎসাহিত করেন। যিনি তারামনের গ্রামের পাশের একটি ক্যাম্পের দায়িত্বে ছিলেন। তিনি তারামনকে ক্যাম্পে রান্নাবান্নার জন্য নিয়ে আসেন। তখন তারামনের বয়স ছিলো মাত্র ১৩ কিংবা ১৪ বছর। কিন্তু পরবর্তিতে তারামনের সাহস ও শক্তির পরিচয় পেয়ে মুহিব হাবিলদার তাকে অস্ত্র চালনা শেখান।

পরবর্তীতে সহকর্মীদের কাছ থেকে অস্ত্র চালনার প্রশিক্ষণ নিয়ে তাদের সাথে অনেক যুদ্ধে অংশগ্রহণ করেন ও গুরুত্বপূর্ণ ভূমিকা পালন করেন।

## স্বাধীনতা পরবর্তী
বাংলাদেশ স্বাধীনতা লাভের পর ১৯৭৩ সালে তৎকালীন সরকার মুক্তিযুদ্ধে তারামন বিবিকে তার সাহসীকতা ও বীরত্বপূর্ণ অবদানের জন্য “বীর প্রতীক” উপাধিতে ভূষিত করেন। কিন্তু ১৯৯৫ সাল পর্যন্ত তাকে খুঁজে বের করা সম্ভব হয়নি। ১৯৯৫ সালে ময়মনসিংহের আনন্দমোহন কলেজের বাংলা বিভাগের অধ্যাপক ও গবেষক বিমল কান্তি দে প্রথম তার সন্ধান পান। এ কাজে বিমল কান্তিকে সহায়তা করেন কুড়িগ্রামের রাজীবপুর কলেজের অধ্যাপক আবদুস সবুর ফারুকী।

এরপর নারীদের অধিকার নিয়ে কাজ করা কয়েকটি সংগঠন তাকে ঢাকায় নিয়ে আসে। সেই সময় তাকে নিয়ে পত্রিকায় প্রচুর লেখালেখি হয়। অবশেষে ১৯৯৫ সালের ১৯শে ডিসেম্বর তৎকালীন বেগম খালেদা জিয়ার সরকার এক অনাড়ম্বর পরিবেশে আনুষ্ঠানিকভাবে তারামন বিবিকে বীরত্বের পুরস্কার তার হাতে তুলে দেন। তারামন বিবিকে নিয়ে আনিসুল হকের লেখা ‘বীর প্রতীকের খোঁজে’ নামক একটি বই রয়েছে। আনিসুল হক রচিত ‘করিমন বেওয়া’ নামক একটি বাংলা নাটকের কেন্দ্রীয় চরিত্র ছিলেন তারামন বিবি। 

## ব্যক্তিগত জীবন
তারামন বিবির স্বামীর নাম আবদুল মজিদ। এই দম্পতির এক ছেলে ও এক মেয়ে রয়েছে। ২০১৮ সালে মৃত্যুর পূর্ব পর্যন্ত তিনি কুড়িগ্রামের রাজিবপুরে স্বামী ও দুই সন্তান নিয়ে বসবাস করতেন। 
## মৃত্যু
তারামন বিবি দীর্ঘদিন ধরে অসুস্থায় ভুগছিলেন। ১লা ডিসেম্বর ২০১৮ সালে তিনি নিজ বাসায় মৃত্যুবরণ করেন। রাষ্ট্রীয় মর্যাদায় তাকে রাজিবপুর উপজেলার কাচারীপাড়া তালতলা কবরস্থানে সমাধিস্থ করা হয়।

## আরও দেখুন
* বাংলাদেশের স্বাধীনতা যুদ্ধ
* সিতারা বেগম (বীর প্রতীক)
* বীর প্রতীক

## পাদটীকা
* 

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:বাংলাদেশী সক্রিয় নারী কর্মী
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:১৯৫০-এর দশকে জন্ম
বিষয়শ্রেণী:কুড়িগ্রাম জেলার ব্যক্তি
সিতারা বেগম

ডা. ক্যাপ্টেন ** সিতারা রহমান** একজন নারী মুক্তিযোদ্ধা। ১৯৭১ সালের বাংলাদেশের স্বাধীনতা যুদ্ধে বিশেষ অবদানের জন্য তিনি বীর প্রতীক উপাধিতে ভূষিত হন।

## জন্ম ও শিক্ষাজীবন
সিতারা রহমান ১৯৪৬ সালের ৫ সেপ্টেম্বর কিশোরগঞ্জে জন্ম সিতারা বেগমের। বাবা মোহাম্মদ ইসরাইল এবং মা হাকিমুন নেসা। তবে বৈবাহিক সূত্রে তিনি সিতারা রহমান নামে পরিচিত। এসময় তার বড় ভাই এটিএম হায়দারও সেনাবাহিনীতে কর্মরত ছিলেন। স্বাধিকার আন্দোলনের উত্তাল দিনগুলোতে কুমিল্লা সেনানিবাসে কর্মরত ছিলেন সিতারা।। তিন বোন ও দুই ভাইয়ের ভেতর তিনি ছিলেন তৃতীয় ।তার বাবা মোঃ ইসরাইল মিয়া পেশায় ছিলেন আইনজীবী। তার সাথে কিশোরগঞ্জে সিতারা বেগম শৈশব কাটান। সেখান থেকে মেট্রিক পাশ করার পর হলিক্রস কলেজে থেকে ইন্টারমিডিয়েট পাশ করেন এবং ঢাকা মেডিকেল কলেজে ভর্তি হন। ঢাকা মেডিকেল থেকে পাশ করার পর তিনি পাকিস্তান সেনাবাহিনীর সেনা মেডিকেলে (আর্মি মেডিকেল) লেফটেন্যান্ট হিসাবে যোগ দেন। ১৯৭০ সালের উত্তাল দিনগুলোতে সিতারা বেগম কুমিল্লা ক্যান্টনমেন্টে নিয়োজিত ছিলেন। সেই সময় তার বড় ভাই মুক্তিযোদ্ধা মেজর এ.টি. এম.হায়দার পাকিস্তান থেকে কুমিল্লায় বদলি হয়ে আসেন। তিনি কুমিল্লার ৩য় কমান্ডো ব্যাটেলিয়নে যোগ দেন। ১৯৭১ সালের ফেব্রুয়ারিতে সিতারা ও তার ভাই হায়দার ঈদের ছুটি পালন করার জন্য তাদের কিশোরগঞ্জের বাড়িতে যান।কিন্তু সেই সময়ে দেশ জুড়ে অসহযোগ আন্দোলন শুরু হয়ে গেছে।হায়দার তার বোনকে ক্যান্টনমেন্টে আর ফিরে না যাবার জন্য বলেন।পরবর্তী সময়ে তিনি তার বোন সিতারা, বাবা-মা ও কয়েকজন মুক্তিযোদ্ধাকে পার্শ্ববর্তী দেশ ভারতে পাঠান। কিশোরগঞ্জ থেকে মেঘালয়ে পৌঁছাতে প্রায় দুই সপ্তাহ সময় লেগে যায়।

## কর্মজীবন ও মুক্তিযুদ্ধে ভূমিকা
যুদ্ধাহত মুক্তিযোদ্ধাদের চিকিৎসার জন্য মেলাঘরে *[[বাংলাদেশ ফিল্ড হাসপাতাল]]* নামে ৪৮০ শয্যার একটি হাসপাতাল ছিলো। ঢাকা মেডিকেলের শেষ বর্ষের অনেক ছাত্র সেখানে ছিলো। ক্যাপ্টেন ডা. সিতারা সেক্টর-২ এর অধীনে সেখানের কমান্ডিং অফিসার ছিলেন। তাকে নিয়মিত আগরতলা থেকে ঔষধ আনার কাজ করতে হতো। হাসপাতালে একটি অপারেশন থিয়েটার ছিলো। যুদ্ধাহত মুক্তিযোদ্ধাদের চিকিৎসাসেবা দিতেন। ১৯৭১ সালের ১৬ ডিসেম্বর ডঃ সিতারা রেডিওতে বাংলাদেশ স্বাধীন হবার সংবাদ শুনে ঢাকা চলে আসেন। পরবর্তীতে ১৯৭৫ সালে তার ভাই মেজর হায়দার নিহত হলে ডা. সিতারা ও তার পরিবার বাংলাদেশ ছেড়ে মার্কিন যুক্তরাষ্ট্রে চলে যান।

## পুরস্কার ও সম্মননা
১৯৭১ সালে মহান মুক্তিযুদ্ধে ক্যাপ্টেন ডা: সিতারা বেগমের অবদানের জন্য তৎকালীন সরকার তাকে ‘বীর প্রতীক’ উপাধিতে ভূষিত করে।

## আরও দেখুন
* তারামন বিবি (বীর প্রতীক)

## তথ্যসূত্র

## পাদটীকা
* 

বিষয়শ্রেণী:বীর প্রতীক
বিষয়শ্রেণী:১৯৪৫-এ জন্ম
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী সক্রিয় নারী কর্মী
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:কলকাতার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
ল্যারি ওয়াল

**ল্যারি ওয়াল** () (জন্ম: ২৭শে সেপ্টেম্বর, ১৯৫৪) একজন প্রোগ্রামার, ভাষাবিজ্ঞানী ও লেখক। তিনি ১৯৮৭ সালে পার্ল প্রোগ্রামিং ভাষা উদ্ভাবনের জন্য বিখ্যাত। ওয়াল ১৯৭৬ সালে সিয়াটল প্যাসিফিক বিশ্ববিদ্যালয় থেকে স্নাতক ডিগ্রি লাভ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রোগ্রামিং ভাষার ডিজাইনার
বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:সিয়াটল প্যাসিফিক বিশ্ববিদ্যালয়ের প্রাক্তন শিক্ষার্থী
জাতীয় পার্টি

**জাতীয় পার্টি** বাংলাদেশের চারটি ভিন্ন রাজনৈতিক দল।

* জাতীয় পার্টি (এরশাদ)
* জাতীয় পার্টি (মঞ্জু)
* জাতীয় পার্টি (কাজী জাফর)
* বাংলাদেশ জাতীয় পার্টি (নাজিউর)
ওয়েম্বলি স্টেডিয়াম

**ওয়েম্বলি স্টেডিয়াম** একটি ফুটবল স্টেডিয়াম, যা ইংল্যান্ডের রাজধানী লন্ডনের ওয়েম্বলিতে অবস্থিত। এর আসন সংখ্যা ৯০,০০০ যা ইউরোপের স্টেডিয়ামগুলোর মধ্যে দ্বিতীয় বৃহত্তম (প্রথম স্থানে থাকা ন্যু ক্যাম্পের পরেই) এবং সব আসন ঢাকার সুবিধাযুক্ত পৃথিবীর সর্ববৃহৎ স্টেডিয়াম। এটি চালু হবার পর থেকে একে "নতুন ওয়েম্বলি স্টেডিয়াম" নামে ডাকা হচ্ছে পুরাতন মূল ওয়েম্বলি থেকে পার্থক্য বোঝানোর জন্য।

পুরাতন ওয়েম্বলি স্টেডিয়াম (যার আসল নাম ছিল এম্পায়ার স্টেডিয়াম) পৃথিবীর সবচেয়ে বিখ্যাত ফুটবল স্টেডিয়ামের মধ্যে একটি। এটি ছিল ইংল্যান্ড জাতীয় ফুটবল দলের নিজস্ব মাঠ এবং ভৌগোলিক দৃষ্টিকোণ থেকে এটি ফুটবলের জন্মভূমি নামেও পরিচিত। এটি ইউরোপীয়ান কাপ ফাইনাল আয়োজন করেছে রেকর্ড ৫ বারের মত এবং বিশ্বের যে সতেরটি স্টেডিয়ামে ফিফা বিশ্বকাপ ফাইনাল অনুষ্ঠিত হয়েছে তার একটি। ২০০৩ সালে সম্প্রসারনের উদ্দেশ্যে পুরাতন ওয়েম্বলি স্টেডিয়াম ভেঙ্গে ফেলা হয় এবং নতুন বর্তমান স্টেডিয়ামের কাজ শুরু করা হয়। ২০০৬ সালে স্টেডিয়ামটির কাজ শেষ হয়। তবে স্টেডিয়ামটি উদ্বোধন হয় ২০০৭ সালে এফএ কাপ ফাইনাল আয়োজনের মাধ্যমে। ২০০৭ সালের ৯ মার্চ আনুষ্ঠানিকভাবে স্টেডিয়ামের চাবি ফুটবল এসোসিয়েশনের হাতে অর্পণ করা হয়।

## ছবিঘর

File:Wembley Stadium.jpg
File:Wembley Stadium down Wembley Way.jpg
File:Wembley Stadium under construction.jpg
File:Wembley Stadium interior.jpg
File:Wembley Stadium, London.jpg
File:Wembley Stadium map.png
File:Wembley Stadium, illuminated.jpg
File:Wembley Stadium closeup.jpg
File:Tokyngton, Wembley stadium.jpg
File:Wembley Stadium interior 1956.jpg
File:The old Wembley Stadium.jpg
File:Wembley Stadium Twin Towers.jpg
File:Wembley Stadium aerial 2011.jpg
File:Wembley Stadium - USA v England.jpg


## তথ্যসূত্র

## বহিঃসংযোগ

* Official site
* Wembley Stadium Forum for all Past, Present and Future events
* Description at sportsvenue-technology.com
* Wembley trivia
* Virtual tour 
* [Wembley Stadium Pictures on [Flickr] ]

বিষয়শ্রেণী:ইংল্যান্ড জাতীয় ফুটবল দল
বিষয়শ্রেণী:ইংল্যান্ডের স্টেডিয়াম
বিষয়শ্রেণী:জাতীয় স্টেডিয়াম
বিষয়শ্রেণী:যুক্তরাজ্যের ফুটবল মাঠ
বিষয়শ্রেণী:২০০৭-এ প্রতিষ্ঠিত
বিষয়শ্রেণী:প্রিমিয়ার লীগের মাঠ
বিষয়শ্রেণী:উয়েফা ইউরো ২০২০-এর স্টেডিয়াম
বিষয়শ্রেণী:টটেনহ্যাম হটস্পার ফুটবল ক্লাব
বিষয়শ্রেণী:প্রিমিয়ার লিগের মাঠ
বিষয়শ্রেণী:অলিম্পিক ফুটবল মাঠ
কাজল (প্রসাধনী)

[থাম্ব|ডান|A 4th century AD double cosmetic tube for kohl from the [Musée du Louvre|Louvre Museum in Paris.]]

**কাজল**(ইংরেজি: Kohl)এক ধরনের চোখের প্রসাধনী। কাজল দিয়ে শিশু বাচ্চাদেরকে  কারও নজর এড়ানোর জন্য ফোঁটাও দেওয়া হয় যা ঐতিহ্যগতভাবে রসাঁজন হয়রান দ্বারা তৈরি করা হয় (Sb2S3)। এটা ব্যাপকভাবে দক্ষিণ এশিয়া, মধ্যপ্রাচ্য, উত্তর আফ্রিকা, আফ্রিকার হর্ন ব্যবহার করা হয়। এটা বেশিরভাগ নারী, কিন্তু কিছু পুরুষ ও শিশুদের দ্বারা ব্যবহৃত হয়। কাজল একটি দীর্ঘ সময় জন্য একটি প্রসাধন হিসেবে ভারতে ব্যবহৃত হয়েছে। উপরন্তু, মায়েরা জন্মের পর শীঘ্রই তাদের শিশুর চোখে সুর্মা দেয়। কিছু বাচ্চার চোখ শক্তিশালী করার জন্য দেয় অন্যরা বিশ্বাস  এটা কুনজর দ্বারা অভিশপ্ত হওয়া থেকে শিশুর প্রতিরোধ করবে.

## আরোও দেখুন
* মেহেদি
* আতর
* লিপস্টিক
* শ্যাম্পু
* সিঁদুর
* হেয়ার কন্ডিশনার

## তথ্যসূত্র

## বহিঃসংযোগ

* Kohl – The Dark World,
* Egyptian: Kohl pot, Black steatite, click on picture.
* Egyptian: Bone kohl pot. Figurine design, click on picture.
* Kohl (CopperWiki)

বিষয়শ্রেণী:প্রসাধনী
বিষয়শ্রেণী:সাজগোজ
কাজল (দ্ব্যর্থতা নিরসন)

**কাজল** দ্বারা বোঝানো যেতে পারে:

## প্রসাধন
* কাজল (প্রসাধনী): চোখের কাজল

## ব্যক্তি
* কাজল দেবগন (জ. ১৯৭৬ খ্রিষ্টাব্দ), একজন ভারতীয় অভিনেত্রী
* কাজল আগারওয়াল (জ. ১৯৮৫ খ্রিষ্টাব্দ), একজন ভারতীয় অভিনেত্রী
* কাজল আহমেদ (জ. ১৯৬৭ খ্রিষ্টাব্দ), একজন কুর্দি কবি

## স্থান
* কাজল (গ্রাম), স্লোভাকিয়ার একটি গ্রাম
* কাজল, ইরান, ইরানের আর্দাবিল প্রদেশের একটি গ্রাম

## চলচ্চিত্র
* *কাজল* (১৯৬৫-এর চলচ্চিত্র), একটি হিন্দি চলচ্চিত্র
সরল যন্ত্র

thumb|250px|সরল যান্ত্রিক কৌশলের ছক, ১৭২৮ সালের ''সাইক্লোপিডিয়া''("Cyclopaedia") থেকে

পদার্থবিজ্ঞানের ভাষায় **সরল যন্ত্র** (simple machine) এমন একটি যান্ত্রিক ব্যবস্থা যা বলের দিক অথবা পরিমাণ  পরিবর্তন করে।
সাধারণভাবে বলা যায় সবচেয়ে সরল উপায়ে যান্ত্রিক সুবিধা ব্যবহার করে বলবৃদ্ধি করার ব্যবস্থাকে সরল যন্ত্র বলে

সরল যন্ত্র একটিমাত্র বলের ক্রিয়ার মাধ্যমে একটি কাজ করে। উক্ত যন্ত্রের উপর বল প্রযুক্ত হলে তা কাজ সম্পাদন করে এবং এর ফলে নির্দিষ্ট দূরত্ব আতিক্রান্ত হয়। সম্পাদিত কাজ অতিক্রান্ত দূরত্ব ও প্রযুক্ত বলের গুণফলের সমান। কোন একটি নির্দিষ্ট উদ্দেশ্য সাধনের জন্য প্রয়োজনীয় কাজের পরিমাণ ধ্রুবক। অবশ্য প্রয়োজনীয় বলের পরিমাণ অপেক্ষাকৃত অধিক দূরত্বের উপর কম বল প্রয়োগ করে কমানো যেতে পারে। দুইটি বলের পরিমাণের অনুপাতকে যান্ত্রিক সুবিধা বলা হয়ে থাকে।

প্রথাগতভাবে সরল যন্ত্র বলতে রেনেসাঁ যুগের বিজ্ঞানীদের সংজ্ঞায়িত নিম্নোক্ত ৬টি যন্ত্রকে বোঝায়ঃ: 
* আনত তল (***N***)
* চাকা-অক্ষদন্ড (***O***)
* লিভার (***T***),,,যেমন : সি,স
* কপিকল (***U***),,,যেমন: বিদ্যালয় প্রাঙ্গণে জাতীয় পতাকা উত্তোলন। 
* গোঁজ (***V*** [single wedge]; ***X*** [double wedge])
* স্ক্রু (***Y***)

আসলে এই ছয় প্রকারের সরল যন্ত্রই হচ্ছে আধুনিককালের সব জটিল যন্ত্রের মূল। এদেরকে বিভিন্নভাবে ব্যবহার করে জটিল ও উন্নত যন্ত্র তৈরি করা হয়েছে।

## তথ্যসূত্র

বিষয়শ্রেণী:প্রকৌশল
বিষয়শ্রেণী:পদার্থবিজ্ঞান
বিষয়শ্রেণী:সরল যন্ত্র
বিষয়শ্রেণী:যন্ত্র প্রকৌশল
মুখতারান মাই

[250px|right|thumb|Mukhtaran Bibi, [Glamour (magazine)|Glamour Magazine Woman of the Year 2005]]
**মুখতারান বিবি** (**مختاران بی‌بی**, জন্ম. ১৯৭২, অন্য নাম **মুখতার মাই**, **মুখতিয়ার** বা **মুখতারান**) একজন পাকিস্তানি নারী, যার জন্ম পাকিস্তানের মুজাফফরগড় জেলার জাতৈ তহসিলের মীরওয়ালা গ্রামে। স্থানীয় উপজাতীয় বিবাদ ও উপজাতীয়দের পঞ্চায়েতের আদেশের ফলে মুখতারান গণধর্ষণের শিকার হন। মানবাধিকার লঙ্ঘনকারী এই ঘটনাটি আন্তর্জাতিক মহলে আলোড়ন সৃষ্টি করে, এবং পরবর্তীতে পাকিস্তানের আদালতে মুখতারান বিবিকে ক্ষতিপূরণ প্রদান করা হয়। এই অর্থে তিনি মুখতার মাই নারী কল্যাণ সংস্থা নামে একটি শিক্ষা ও আশ্রয় প্রদানকারী সংস্থা গড়ে তুলেন।

২০০৭ সালের এপ্রিল মাসে মুখতারান বিবি ইউরোপীয় ইউনিয়নের কাউন্সিল অফ ইউরোপ হতে নর্থ সাউথ পুরস্কার লাভ করেন। ২০০৫ সালে গ্ল্যামার ম্যাগাজিন তাকে "গ্লামার উইমেন অফ দি ইয়ার" বা বর্ষসেরা নারী হিসাবে নির্বাচিত করে। নিউইয়র্ক টাইমসের তথ্যানুসারে তার জীবনী ফ্রান্সে সর্বাধিক বিক্রিত বইয়ের তালিকায় ৩য় স্থানে রয়েছে।

## ধর্ষণের ঘটনা
মাইয়ের ১২ বছরের ভাই আবদুল শাকুরকে (বা শাকুর) তিন বাল্ক মাস্তোই অপহরণ করেছিল।  তাকে একটি চিনির ক্ষেতে নিয়ে যাওয়া হয়েছিল যেখানে তাকে গণধর্ষণ এবং বারবার নিপীড়িত করা হয়। ছেলেটি ঘটনাটি নিয়ে চুপ থাকতে অস্বীকার করলে তাকে মাস্তোয়ী আবদুল খালিকের বাড়িতে বন্দী করে রাখা হয়। পুলিশ তদন্তে এলে শাকুরের পরিবর্তে খালিকের বোন সালমা নাসিনের সাথে তার সম্পর্কের অভিযোগ ওঠে যে সে সময় তার ২০ দশকের শেষ দিকে ছিল। শাকুরকে তখন ব্যভিচারের অভিযোগে গ্রেপ্তার করা হলেও পরে তাকে ছেড়ে দেওয়া হয়।  পরবর্তী বিচারে শাকুরের ধর্ষণকারীদের তাৎর্যপূর্ণ অপরাধে দোষী সাব্যস্ত করা হয় এবং পাঁচ বছরের কারাদণ্ডে দণ্ডিত করা হয়।
 
নাসিনের সাথে শাকুরের কথিত সম্পর্কে মস্তোই উপজাতি কাউন্সিল (জিরগা) আলাদাভাবে সভা করেছে।  তারা উপসংহারে পৌঁছে যে শাকুরের নাসীনকে বিয়ে করা উচিত এবং মাইয়ের (একজন গুজার উপজাতি) একজন মস্তোইয়ের সাথে বিয়ে করা উচিত।  ব্যভিচারীদের অবশ্যই ব্যভিচারের শাস্তি পেতে হবে এই বিশ্বাসের কারণে গ্রামবাসীরা এই উপসংহারটি প্রত্যাখ্যান করেছে।  মাইকে ভাইয়ের কর্মের জন্য কাউন্সিলের কাছে ক্ষমা চাইতে বলা হয়েছিল। তিনি যখন পৌঁছেন তখন তাকে একটি কাছের কুঁড়ে ঘরে টেনে নিয়ে যাওয়া হয় যেখানে ৪ জন মস্তোই পাল্টা প্রতিশোধ নেওয়ার জন্য তাকে গণধর্ষণ করে এবং আরো ১০ জন লোক তাকে দেখেছিল। ধর্ষণের পর তাঁকে উলঙ্গ অবস্থায় পুরো গ্রাম ঘোরানো হয়। আদালতে তার জামাকাপড় প্রমাণ হিসাবে উপস্থাপন করা হয় এবং মুক্তার ও তার পোশাকের রাসায়নিক বিশ্লেষণের পরে কমপক্ষে দুটি বীর্যের দাগ প্রকাশিত হয়।

## সংবাদ মাধ্যমে প্রচার
পরের দিনগুলিতে কাহিনীটি পাকিস্তানে খবরের শিরোনামে পরিণত হয়েছিল এবং কয়েক মাস ধরে তা থেকে যায়। ৩রা জুলাই বিবিসি গল্পটি গ্রহণ করেছিল। টাইম ম্যাগাজিন জুলাইয়ের মাঝামাঝিতে ঘটনাটির উপর একটি গল্প সম্প্রচার করে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:পাকিস্তানি ধর্ষিতা
বিষয়শ্রেণী:ইসলামি নারীবাদী
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি সুন্নি মুসলিম
বিষয়শ্রেণী:পাকিস্তানি অপরাধের শিকার
বিষয়শ্রেণী:নারীর প্রতি সহিংসতার ঘটনা
বিষয়শ্রেণী:মুজাফফরগড় জেলার ব্যক্তি
বিষয়শ্রেণী:মুজাফফরগড়ের ব্যক্তি
রবার্ট মিলিকান

থাম্ব|১৯৩২ সালে ক্যালিফোর্নিয়া ইনস্টিটিউট অব টেকনোলজিতে রবার্ট মিলিকান এবং আলবার্ট আইনস্টাইন
**অধ্যাপক রবার্ট অ্যান্ড্রুজ মিলিকান** (১৮৬৮ - ১৯৫৩) একজন মার্কিন পদার্থবিজ্ঞানী। তিনি ইলেকট্রনের আধান নির্ণয় এবং আলোকতড়িৎ ক্রিয়া বিষয়ে গবেষণার জন্য ১৯২৩ সালে পদার্থবিজ্ঞানে নোবেল পুরস্কার লাভ করেন। পরবর্তীকালে তিনি মহাজাগতিক রশ্মির উপরও পরীক্ষা চালান।

## তথ্যসূত্র

## বহিঃসংযোগ
* "Famous Iowans," by Tom Longdon
* Illustrated Millikan biography Retrieved from Internet Archive on March 30, 2007

বিষয়শ্রেণী:১৮৬৮-এ জন্ম
বিষয়শ্রেণী:১৯৫৩-এ মৃত্যু
বিষয়শ্রেণী:মার্কিন পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:অসম্পূর্ণ
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই এডিসন পদক বিজয়ী
বিষয়শ্রেণী:পদার্থবিজ্ঞানে কমস্টক প্রাইজ বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:আলোক পদার্থবিজ্ঞানী
বিষয়শ্রেণী:মাতেউচি পদক বিজয়ী
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
মান্নে সিগবান

**কার্ল মান্নে ইয়রি সিগবান** ()(৩ ডিসেম্বর, ১৮৮৬ - ২৬ সেপ্টেম্বর, ১৯৭৮) বিখ্যাত সুয়েডীয় পদার্থবিজ্ঞানী যিনি ১৯২৪ সালে পদার্থবিজ্ঞানে নোবেল পুরস্কার লাভ করেন। এক্স-রশ্মি বর্ণালী বিশ্লেষণে তার মৌলিক গবেষণার জন্য নোবেল পুরস্কারে সম্মানিত হন। তিনি সুইডেনের ও্যরেব্রো শহরে জন্মগ্রহণ করেন। তার কনিষ্ঠ পুত্র কাই সিগবান ১৯৮১ সালে পদার্থবিজ্ঞানে নোবেল পুরস্কার লাভ করেন।

## তথ্যসূত্র

## বহিঃসংযোগ
* নোবেল পুরস্কার ওয়েবসাইটে কার্ল মান্নে ইয়রি সিগবানের জীবনী  (ইংরেজিতে)

বিষয়শ্রেণী:১৮৮৬-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:সুয়েডীয় পদার্থবিজ্ঞানী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:সুয়েডীয় নোবেল বিজয়ী
দর্শনের ইতিহাস

থাম্ব|চিত্র- দশন গঠনগত মডেল
**দর্শনের** রয়েছে দীর্ঘ ইতিহাস। দর্শন চর্চার শুরু সম্ভবত প্রাচীন গ্রিস থেকে; তবে তা অবশ্যই পাশ্চাত্য দর্শনের ইতিহাস। প্রাচ্যে আর্যদের মধ্যে, চীনদেশে দর্শনের চর্চা স্বাধীনভাবেই ছিল। বার্ট্রান্ড রাসেলের মতে, "দর্শন চর্চার জন্য একটি জাতিকে ন্যুনতম সভ্যতা অর্জন করতে হয়।" খ্রিস্টপূর্ব ষষ্ঠ শতাব্দীতে দর্শনের সূচনা হয় বলে দর্শনের ঐতিহাসিকগন মনে করেন; তবে তার প্রকৃতি সবকালে সবযুগে এক ছিলোনা। সমাজ সভ্যতার বিবর্তনে বিভিন্ন বৈষয়িক বাস্তবতার নিরীখে দার্শনিক আলোচনার বিষয়বস্তু, পদ্বতি তথা প্রকৃতির উল্লেখযোগ্য পরিবর্তন লক্ষ্য করা যায়।

## প্রাচীন যুগ (খ্রিস্টপূর্ব ৬২৬ - ৫২৯ খ্রিস্টাব্দ)

## মধ্যযুগ (৫২৯ খ্রিস্টাব্দ - ১৬০০ খ্রিস্টাব্দ)

পঞ্চ শতাব্দিতে রোম সাম্রাজ্যের পতনের সাথে সাথে পাশ্চত্য দেশ গুলোতে দর্শন চর্চা আশ্রয় গ্রহণ করে যুক্তিহীন চার্চীয় ধর্মের কাছে।যার ফলে এ যুগের দর্শন আলোচনা হয়ে পরে ধর্মভিত্তিক।
মধ্যযুগের দর্শন চর্চা ছিলো স্বাধীন চিন্তার অনুপস্থিতি, গীর্জার প্রাধান্য ও অন্ধ বিশ্বাস নির্ভর। ইশ্বর , আত্মা, পরকাল, মঙ্গল, অমঙ্গল ইত্যাদি যে সমস্ত জিনিস ধর্মতত্ত্বে আলোচিতো হয় সেই আলোচনাই প্রাধান্য পেয়েছে। এবং  ধর্মীয় সীমার বাইরে কোনো আলোচনা বা মতবাদ সীমালংঘন হিসেবে বিবেচিত হতো।
মধ্যযুগের দার্শনিকদের মধ্যে অগাষ্টিন, সেন্ট টমাস একুইনাস, সেন্ট আনসেলম এরা ছিলেন উল্লেখযোগ্য।

## আধুনিক যুগ (১৬০০ খ্রিস্টাব্দ -১৯৬০ খ্রিস্টাব্দ)

## সমকালীন যুগ (১৯৬০ খ্রিস্টাব্দ -  বর্তমান)

## তথ্যসূত্র

## বহিঃসংযোগ

বিষয়শ্রেণী:দর্শন
বিষয়শ্রেণী:দর্শনের ইতিহাস
মধ্যযুগীয় দর্শন

খ্রীস্টপূর্ব ষষ্ঠ শতাব্দি থেকে গ্রিক গণ স্বাধীনভাবে যে দর্শন চর্চা করে এসেছিলো, রোম সাম্রাজ্যের পতনের সাথে সাথে তা নিশ্চল হয়ে যায়। ৫২৯ খ্রী: রোমান সম্রাট জাষ্টিনিয়াস সকল গ্রিক স্কুল ভেঙ্গে দেন। স্বাধিনভাবে দর্শন চর্চার পঠ রূদ্ধ করার ফলে দর্শন হয়ে পড়ে ধর্ম ভিত্তিক। এরুপ চলতে থাকে ষোল শতক পর্যন্ত। ঐতিহাসিকগণন পাঁচ থেকে ষোল শতক পর্যন্ত এ যুগ কে দর্শনের **মধ্যযুগ বলে** অভিহিত করেন।

## মধ্যযুগীয় দর্শনের প্রকারভেদ

মধ্যযুগীয় দর্শন সাধারণত ২ ভাগে বিভক্ত: ১ প্রাচীন যাজকদের যুগ। ২ স্কলাষ্টিক যুগ।

**প্রাচীন যাজক যুগ**

ষষ্ঠ থেকে নবম শতাব্দী পর্যন্ত এই যুগ বিস্তৃত। এ যুগের সর্বশ্রেষ্ঠ চিন্তাবিদ ও প্রকৃত দার্শনিক হলেন সেন্ট অগাস্টিন।

**স্কলাস্টিক যুগ**

নবম থেকে চতু্র্দশ শতাব্দি পর্যন্ত এই যুগের বিস্তৃতি ধরা হয়। এই যুগের দর্শন মুলত: ধর্মযাজক ও সন্যাসীদের দর্শন। সেন্ট আনসেলম ও সেন্ট টমাস একুইনাস এই যুগের শ্রেষ্ঠতম দার্শনিক।

## তথ্যসূত্র

বিষয়শ্রেণী:দর্শন
বিষয়শ্রেণী:মধ্যযুগ
গণ্ডার

**গণ্ডার** ( বা *Rhino*) এক প্রকার স্তন্যপায়ী প্রাণী। এটি রাইনোসেরোটিডি পরিবারের অন্তর্গত। গণ্ডারের দুইটি প্রজাতির মধ্যে একটি আফ্রিকা মহাদেশে বাস করে। পাঁচ প্রজাতির মধ্যে চারটিই ইতোমধ্যে বিলুপ্তির সম্মুখীন। ইতিমধ্যেই বেশ কিছু গবেষণা থেকে জানা যায় একটি গণ্ডারের স্মরণ কাল এর স্থায়িত্ব হলো ৩ ঘন্টা এর মানে হলো ৩ ঘন্টা পরে এদের সাথে ঘটে যাওয়া ঘটনা তারা মনে করতে পারে না।

****

## সংরক্ষণ অবস্থা
### সাদা গণ্ডার
সাদা গণ্ডারের দক্ষিণী প্রজাতি সম্পূর্ণ ভাবে সুরক্ষিত আছে। কিন্তু উত্তুরে প্রজাতি মহাবিপন্ন, বিলুপ্তির পথে।

### অন্যন্য প্রজাতি
ভারতীয় গণ্ডার সবচেয়ে কম বিপদগস্ত। যা সংকটাপন্ন অবস্থায় আছে। তারপর কালো গণ্ডার যা মহাবিপন্ন। এদের সংখ্যা ২০০০ এর থেকেও কম। তারপর সুমাট্রান ও জাভা গণ্ডার। তারাও মহাবিপন্ন। সুমাট্রান গণ্ডারের সংখ্যা ১০০ এর থেকেও কম। আর জাভা গণ্ডারের সংখ্যা ৬০ এর থেকেও অনেক কম।

## প্রজাতিসমূহ
গণ্ডারের ৫টি প্রজাতি হচ্ছেঃ
* ভারতীয় গণ্ডার
* জাভাদেশীয় গণ্ডার
* সুমাত্রার গণ্ডার
* সাদা গণ্ডার
* কালো গণ্ডার

### সংরক্ষণ
* চিতবন রাষ্ট্রীয় নিকুঞ্জ
* International Rhino Foundation
* কাজিরাঙ্গা জাতীয় উদ্যান
* List of odd-toed ungulates by population
* বর্দিয়া রাষ্ট্রীয় নিকুঞ্জ
* Nicolaas Jan van Strien
* Save the Rhino

## তথ্যসূত্র

বিষয়শ্রেণী:আফ্রিকার স্তন্যপায়ী
বিষয়শ্রেণী:অযুগ্ম ক্ষুরযুক্ত চতুষ্পদ
বিষয়শ্রেণী:স্তন্যপায়ী প্রাণী
বিষয়শ্রেণী:গণ্ডার
বিষয়শ্রেণী:তৃণভোজী স্তন্যপায়ী প্রাণী
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
খনন

thumb|right|200px
**খনন** () বলতে সাধারণভাবে ভূ-ত্বক থেকে ব্যবহারিক গুণাগুণসম্পন্ন খনিজ পদার্থ আহরণের প্রক্রিয়াকে বোঝায়। ভূ-গর্ভস্থ খনিতে ও ভূ-পৃষ্ঠে উন্মুক্ত খনি, দুই স্থানেই খনন প্রক্রিয়া ঘটতে পারে। আধুনিক প্রযুক্তির মাধ্যমে সমুদ্র তলদেশ থেকেও আজকাল ধাতব আকরিক উত্তোলন সম্ভব হচ্ছে। তবে গ্যাস, পেট্রোলিয়াম ও সালফার মূলত ভূ-পৃষ্ঠে ফুটো করে উত্তোলন করা হয় বলে এগুলি নিষ্কাশনের প্রক্রিয়াকে খননের আওতায় ধরা হয় না।

খনিজ পদার্থ বলতে প্রকৃতিতে প্রাপ্ত এমন কোন পদার্থকে বোঝায় যার রাসায়নিক গঠন ও ভৌত বৈশিষ্ট্য নির্দিষ্ট। আকরিক বলতে কোন খনিজ পদার্থ বা একাধিক খনিজ পদার্থের সমন্বয়কে বোঝায় যা থেকে কোন ব্যবহারযোগ্য পদার্থ, যেমন কোন ধাতু নিষ্কাশন করা যায় এবং বাজারে এমন দামে বিক্রি করা যায় যা পদার্থটি খনন ও প্রক্রিয়াকরণের ব্যয় নির্বাহ করেও লাভের সন্ধান দেয়। প্রকৃতিতে প্রাপ্ত বস্তুগুলিকে ধাতব (যেমন - সোনা, লোহা, তামা, ইত্যাদি) এবং অধাতব (যেমন - কয়লা, বক্সাইট, বোরাক্স, কোয়ার্টজ, ইত্যাদি) এই দুই ভাগে ভাগ করা হয়।

বিষয়শ্রেণী:খনন
বিষয়শ্রেণী:খননের ইতিহাস
বিষয়শ্রেণী:পেশাগত নিরাপত্তা ও সুস্বাস্থ্য
আমেরিকান ইন্টারন্যাশনাল গ্রুপ

**আমেরিকান ইন্টারন্যাশনাল গ্রুপ** (**এআইজি**) একটি বৃহৎ মার্কিন বীমা প্রতিষ্ঠান। এর সদর দপ্তর নিউ ইয়র্কে অবস্থিত। এর ইউরোপীয় সদর দপ্তর ইংল্যান্ডের লন্ডনে অবস্থিত। ফর্বেস ম্যাগাজিন অনুসারে এআইজি বিশ্বের চতুর্থ বৃহত্তম প্রতিষ্ঠান। এ কোম্পানিটি ম্যানচেস্টার ইউনাইটেড দলের স্পন্সর।

## তথ্যসূত্র

বিষয়শ্রেণী:মার্কিন যুক্তরাষ্ট্রের কোম্পানি
বিষয়শ্রেণী:ম্যানচেস্টার ইউনাইটেড ফুটবল ক্লাব
বিষয়শ্রেণী:নিউইয়র্ক সিটি ভিত্তিক আর্থিক পরিষেবা প্রদানকারী কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
মালাইকা অরোরা

**মালাইকা অরোরা** (জন্ম ২৩ আগস্ট ১৯৭৩) একজন ভারতীয় মডেল ও অভিনেত্রী।

## পেশাজীবন
ভারতে **[[এমটিভি (ভারত)|এমটিভি]]** চালু হবার পর তিনি ছিলেন চ্যানেলটির সবচেয়ে জনপ্রিয় *ভিডিও জকি* বা *ভিজে*। তিনি দ্রুত ভারতে একজন আকর্ষনীয় মডেল ও উপস্থাপিকায় পরিনত হন। মালাইকার মা একজন মালায়লী এবং বাবা একজন পাঞ্জাবী। তার পিতা অনিল অরোরা নৌবাহিনীতে কাজ করতেন। তার মায়ের নাম জয়েস পলিকার্প।

মুম্বাইয়ের স্বামী বিবেকানন্দ স্কুল থেকে মালাইকা তার দশম গ্রেড সম্পন্ন করেন। তার খালা গ্রেস পলিকার্প ছিলেন সে বিদ্যালয়ের অধ্যক্ষ। তিনি হলি ক্রস কনভেন্ট উচ্চ বিদ্যালয়ের একজন প্রাক্তন ছাত্রীও ছিলেন যেখানে তিনি নবম গ্রেড পর্যন্ত পড়াশোনা করেছেন। মডেলিংকে পেশা হিসেবে নেবার আগে তিনি বরলা সোসাইটির কাছে বাসান্ত টকিসে থাকতেন।

বিভিন্ন পুরস্কার বিতরনী অনুষ্ঠানে তার সপ্রতিভ উপস্থাপনায় মুগ্ধ হয়ে এমটিভি ইন্ডিয়া তাকে তাদের চ্যানেলে নিয়োগ দেয়। এখান থেকে তিনি তার মডেলিং জীবন প্রসারিত করেন। মালাইকা এসময় প্রভূত বিজ্ঞাপনে অংশ নিয়েছিলেন। এছাড়া হিন্দি চলচ্চিত্রে গানের চিত্রায়নে অংশ নিয়ে তিনি জনপ্রিয়তা পেয়েছেন। এর মধ্যে উল্লেখযোগ্য কিছু গান হচ্ছে *ছাইয়া ছাইয়া* (*দিল সে* ছবিতে শাহরুখ খানের বিপরীতে) এবং *কাল ধামাল* (*কাল* ছবিতে)। এর পর তিনি টেলিভশন ও মডেলিং ক্যারিয়ারে জোর দেন।

## চলচ্চিত্রের তালিকা
* *আজা মেরি জান* (১৯৯৩)
* *[[দিল সে..]]" (১৯৯৮) ... বিশেষ উপস্থিতি (*ছাইয়া ছাইয়া* গানে)
* *বিচ্ছু* (২০০০) ... কিরন (বিশেষ উপস্থিতি)
* *ইন্ডিয়ান* (২০০১) 
* *কাঁটে* (২০০২) ... লিসা
* *মা তুঝে সালাম* (২০০২) ... বিশেষ উপস্থিতি
* *কাল* (২০০৫) ... বিশেষ উপস্থিতি (*কাল ধামাল* গানে)
* *হেই বেবি* (২০০৭) ... বিশেষ উপস্থিতি
** ওম শান্তি ওম *(২০০৭) ... বিশেষ উপস্থিতি
* *ইএমআই* (২০০৮)
* *হ্যালো ইন্ডিয়া* (২০০৯) 
* *হাউসফুল* (২০১০)
* *হ্যাপি নিউ ইয়ার'' (২০১৪)

### নাচ বালিয়ে
নাচ বালিয়ে নামে একটি নাচের অনুষ্ঠানে তিনি বিচারকের দায়িত্ব পালন করেন। এ অনুষ্ঠানের পরের পর্বেও তিনি বিচার কার্য করছেন।

## ব্যক্তিগত জীবন
ব্যক্তিগত জীবনে তিনি বলিউড অভিনেতা আরবাজ খানের স্ত্রী ছিলেন, যার সাথে একটি কফির বিজ্ঞাপনে তার প্রথম দেখা হয়েছিল। তাদের আরহান নামে একটি পুত্র-সন্তান রয়েছে। তার বোন অমৃতা অরোরা একজন বলিউড অভিনেত্রী। তার প্রাক্তন স্বামী আরবাজ খানের ভাই সালমান খান খ্যাতিমান বলিউড নায়ক, আরেক ভাই সোহেল খানও বলিউডে অভিনয় করেছেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভিজে (মিডিয়া ব্যক্তিত্ব)
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:মুম্বইয়ের নারী মডেল
বিষয়শ্রেণী:মুম্বইয়ের শিল্পী
বিষয়শ্রেণী:মহারাষ্ট্রের নারী শিল্পী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:মহারাষ্ট্রের নৃত্যশিল্পী
বিষয়শ্রেণী:মালায়ালি ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:থানের ব্যক্তি
বিষয়শ্রেণী:মালয়ালী ব্যক্তি
বিষয়শ্রেণী:পাঞ্জাবি নারী
অ্যালান স্মিথ

**অ্যালান স্মিথ** (জন্ম ২৮ অক্টোবর ১৯৮০) একজন ইংরেজ পেশাদার ফুটবল খেলোয়াড়। তিনি ক্লাব পর্যায়ে নিউকাসল ইউনাইটেড ও জাতীয় পর্যায়ে ইংল্যান্ড দলে খেলেন। তার ক্যারিয়ারের অধিকাংশ সময় তিনি স্ট্রাইকার হিসেবে খেলেছেন। তার সাবেক দল লিডস ইউনাইটেড ও ম্যানচেস্টার ইউনাইটেড।

## তথ্যসূত্র

## বহিঃসংযোগ
* TheFA.com profile
* FootballDatabase career stats
* 

বিষয়শ্রেণী:১৯৮০-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড়
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:মিল্টন কিঞ্জ ডঞ্জ ফুটবল ক্লাবের খেলোয়াড়
বিষয়শ্রেণী:নটস কাউন্টি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
রোমেনা আফাজ

**রোমেনা আফাজ** (২৭ ডিসেম্বর ১৯২৬ - ১২ জুন ২০০৩) হলেন বাংলাদেশের একজন প্রখ্যাত ঔপন্যাসিক। তিনি দস্যু বনহুর সিরিজের জন্য বাঙালি পাঠক সমাজে সমধিক পরিচিত।

## জন্ম ও শিক্ষাজীবন
রোমেনা আফাজ ১৯২৬ সালের ২৭ ডিসেম্বর বগুড়া জেলার শেরপুর শহরে জন্মগ্রহণ করেন। লেখিকার বাড়ি ছিল বগুড়ার জলেশ্বরীতলায়। তার স্মৃতি ধরে রাখতে সেখানে বর্তমানে স্মৃতিঘর করা হয়েছে। এছাড়াও তার বাড়ির সামনের রাস্তাটি তার নামানুসারে 'রোমেনা আফাজ সড়ক' রাখা হয়েছে। তার পিতার নাম কাজেম উদ্‌দীন আহম্মদ এবং মায়ের নাম বেগম আছিয়া খাতুন। বগুড়া জেলার শাজাহানপুর থানার ফুলকোট গ্রামের ডাক্তার মোঃ আফাজ উল্লাহ সরকারের সঙ্গে তার বিয়ে হয়।

## কর্মজীবন
রোমেনা আফাজ লেখালেখি শুরু করেন নয়বছর বয়স থেকে। তার প্রথম লেখা *বাংলার চাষী* নামক একটি ছড়া প্রকাশিত হয় কলকাতার *[[মাসিক মোহাম্মদী]]* পত্রিকায়। এরপর অসংখ্য ছোটগল্প, কবিতা, কিশোর উপন্যাস, সামাজিক উপন্যাস, গোয়েন্দা সিরিজ ও রহস্য সিরিজ রচনা করেছেন। তার লেখা রহস্য সিরিজ "দস্যু বনহুর" ব্যাপক জনপ্রিয়তা লাভ করে। তার সৃষ্ট এই *দস্যু বনহুর* চরিত্রের জন্যেই মূলত তিনি বিখ্যাত। রোমেনা আফাজের লিখিত বইয়ের সংখ্যা ২৫০টি। তার লেখা উপন্যাস অবলম্বনে নির্মিত হয়েছে ৬টি চলচ্চিত্র; জনপ্রিয় এই চলচ্চিত্রগুলো হলো - কাগজের নৌকা, মোমের আলো, মায়ার সংসার, মধুমিতা, মাটির মানুষ ও দস্যু বনহুর৷

রোমেনা আফাজ শুধু একজন প্রতিভাময়ী লেখকই ছিলেন না, ছিলেন একজন সক্রিয় সমাজ সেবিকাও। ৩৭টি সমাজসেবামূলক প্রতিষ্ঠানের সঙ্গে জড়িত ছিলেন তিনি৷ তারমধ্যে জাতীয় মহিলা সংস্থা, বগুড়ার সাবেক চেয়ারম্যান; ঠেংগামারা মহিলা সবুজ সংঘ, বগুড়ার আজীবন উপদেষ্টা ও প্রতিষ্ঠাতা পৃষ্ঠপোষক; বাংলাদেশ মহিলা জাতীয় ক্রীড়া সংস্থা, বগুড়ার সাবেক ভাইস চেয়ারম্যান; বাংলাদেশ উদীচী শিল্পীগোষ্ঠী, বগুড়ার সাবেক ভাইস চেয়ারম্যান; বাংলাদেশ রেডক্রস সমিতি, বগুড়ার সাবেক সদস্য; শিশু একাডেমী, বগুড়ার সাবেক উপদেষ্টা; বাংলাদেশ রাইটার্স ফোরাম, বগুড়ার সাবেক উপদেষ্টা ইত্যাদি উল্লেখযোগ্য৷

## পুরস্কার ও সম্মাননা
সাহিত্য ও শিল্পকলায় অসাধারণ অবদানের জন্য ২০১০ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। রোমেনা আফাজের অবদানকে ধরে রাখার জন্য প্রতিষ্ঠিত হয়েছে *রোমেনা আফাজ স্মৃতি পরিষদ*৷ সাহিত্যে প্রশংসনীয় বিশেষ অবদানের জন্যে বিভিন্ন সংগঠন থেকে পেয়েছেন বহু পুরস্কার৷ তারমধ্যে নারী বিকাশ সংস্থা, বগুড়া থেকে বেগম রোকেয়া স্বর্ণপদক -২০০০; বাংলাদেশ রাইটার্স ফোরাম, বগুড়া থেকে ২১শে পদক (সাহিত্য),২০০৩; গণউন্নয়ন গ্রন্থাগার (সি,ডি,এল) নারী ফোরাম থেকে নারী মুক্তি আন্দোলনের অগ্রদূত সম্মাননা পদক, ২০০৬ (মরণোত্তর) ইত্যাদি অন্যতম৷ বিভিন্ন সামাজিক-সাংস্কৃতিক সংগঠন থেকে সাহিত্যে তার অবদানের স্বীকৃতি-স্বরূপ বিভিন্ন সময়ে সংবর্ধনা দেওয়া হয়; তারমধ্যে ঢাকার নারীগ্রন্থ প্রবর্তনা গুণীজন-১৯৯৯ সংবর্ধনা উল্লেখযোগ্য৷

## মৃত্যু
২০০৩ সালের ১২ জুন তিনি মৃত্যুবরণ করেন।

## সাহিত্যকর্ম
* *দেশের মেয়ে*: সামাজিক ও পারিবারিক
* *জানি তুমি আসবে*: প্রণয়মূলক উপন্যাস
** [[দস্যু বনহুর|বনহুর: রহস্য সিরিজ]]*
* *রক্তে আঁকা মাপ*: দুঃসাহসিক অভিযান
* *মান্দিগোর বাড়ি*: কিশোর উপন্যাস
* "বিদগ্ধা জননী"  সামাজিক উপন্যাস

## আরও দেখুন
* সাহিত্যে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ
* বগুড়ার লেখক

বিষয়শ্রেণী:১৯২৬-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:বগুড়ার ব্যক্তি
বিষয়শ্রেণী:২০শ শতাব্দীর বাংলাদেশী লেখিকা
বিষয়শ্রেণী:বাংলাদেশী নারী ঔপন্যাসিক
বিষয়শ্রেণী:সাহিত্যে স্বাধীনতা পুরস্কার বিজয়ী
বিষয়শ্রেণী:স্বাধীনতা পুরস্কার বিজয়ী
কিউপিড

[thumb|200px|কিউপিড, [William-Adolphe Bouguereau|Bouguereau, ১৮৭৫ সালে আঁকা]]

ইংরেজি Cupid (ল্যাটিন Cupido যার অর্থ ”কাম”) রোমান পুরাণের কামদেবতা। যুদ্ধের দেবতা মার্স এবং প্রেমের দেবী ভিনাসের পুত্র। গ্রিক পুরাণে তাঁর নাম ইরস। যদিও ক্ল্যাসিকার গ্রিক উপাখ্যানে ইরোস ছোট্ট সুন্দরদুটি ডানার অধিকারি তরুন হিসাবে দেখান হয়েছে, হেলেনীয় সময়ে তাকে নিটোল স্বাস্থ্যের অধিকারী ডানাযুক্ত বালকের চেহারায় দেখতে পাওয়া যায়। এই সময়ে তার মূর্তিতে তীর ও ধনুক সংযোজিত হয় যা কিউপিডের শক্তির প্রতীক। একজন দেবতা বা মানুষ যে কেউ তার তীরের আঘাতপ্রাপ্ত হলে অপ্রতিরোদ্ধ কামের বসবর্তী হবে। পৌরনিক কাহিনিতে কিউপিডের চরিত্রটি সাধারনত সংক্ষিপত হয়। গল্পের গতি অব্যাহত রাখতেই তার ব্যবহার বেশি দেখা যায়। শুধামাত্র কিউপিড ও সাইকি কাহিনিতে কিউপিডকে প্রধান চরিত্রে দেখা যায়। যেখানে তার নিজের অস্ত্রে আঘাতপ্রাপ্ত হয়ে কিউপিড প্রেমের কঠিন পরীক্ষায় অবতীর্ণ হয়।

## আরও দেখুন
ভিনাস

## তথ্যসূত্র

বিষয়শ্রেণী:রোমান পুরাণের চরিত্র
বগুড়া জিলা স্কুল

**বগুড়া জিলা স্কুল** ব্রিটিশ শাসনাধীন তদানীন্তন বগুড়া জেলায় ১৮৫৩ সালে প্রতিষ্ঠিত হয়। স্কুলটি বগুড়া জেলার সবচেয়ে পুরাতন বিদ্যাপীঠ এবং দেশের মধ্যে একটি অত্যন্ত সুনামধন্য শিক্ষা প্রতিষ্ঠান। এখানে তৃতীয় শ্রেণী থেকে দশম শ্রেণী পর্যন্ত পড়ার ব্যবস্থা রয়েছে। স্কুলটি ২০০৩ সালে প্রতিষ্ঠার ১৫০ বছর উদ্‌যাপন করে।

## ইতিহাস
বগুড়া জিলা স্কুল ১৮৫৩ সালে প্রতিষ্ঠিত হয়। বাবু ভাগাবতি চরন ঘোষ ছিলেন স্কুলের প্রথম প্রধান শিক্ষক। প্রতিষ্ঠার পর প্রথমে ইংরেজি মাধ্যমে ব্যক্তিমালিকানাধীন ভাবে শিক্ষাদান শুরু হলেও অল্পসময়ের ব্যবধানে তৎকালীন ম্যাজিস্ট্রেট ও কালেক্টর জনাব রাসেল এবং সহকারী কালেক্টর বাবু এস, মুখার্জির ঐকান্তিক প্রচেষ্টায় স্কুলটি সরকারি ব্যবস্থাপনাধীন হয়। বাবু ভগবতী চরণের সময়কালে স্কুলে মাত্র চার জন শিক্ষক ছিলেন। বাবু ভগবতীর পরে এ,সি মুখার্জি ১৮৫৯ সালে প্রধান শিক্ষক হন। তার সময়কালে দুই জন শিক্ষার্থী দ্বিতীয় বিভাগ এবং ১৮৬২ সালে একজন শিক্ষার্থী বৃত্তি সহ প্রথম বিভাগে পাশ করেন। ১৮৭৩ সালে স্কুলটিতে ছয় জন শিক্ষক, একজন পণ্ডিত এবং একজন মৌলভী ছিলেন। ১৮৬১ সালে স্কুলে সর্বমোট ৮৫ জন শিক্ষার্থী ছিল এর পর ১৯০৮ সালে শিক্ষার্থীর সংখ্যা দাঁড়ায় ৩৬৩ জনে যার মধ্যে ২১৮ জন হিন্দু এবং ১৪৫ জন মুসলিম।স্কুলটিতে বর্তমানে ৫৫ জন শিক্ষক এবং প্রায় ২০০০ জন শিক্ষার্থী রয়েছে। বিজ্ঞান চর্চার জন্য রয়েছে বগুড়া জিলা স্কুল বিজ্ঞান ক্লাব সহ  সুবিশাল পদার্থ, রসায়ন ও জীববিজ্ঞানাগার।

## উল্লেখযোগ্য শিক্ষার্থী
বগুড়া জিলা স্কুলে বাংলাদেশের অনেক কৃতী ব্যক্তি পড়াশোনা করেছেন। এঁদের মধ্যে রয়েছেন:
* জিয়াউর রহমান,  বাংলাদেশের ৮ম রাষ্ট্রপতি
* হুমায়ূন আহমেদ, জনপ্রিয় ঔপন্যাসিক, হিমু চরিত্রের স্রষ্টা
* ড. মুহাম্মদ জাফর ইকবাল, জনপ্রিয় বৈজ্ঞানিক কল্পকাহিনীকার ও শিক্ষাবিদ
* আখতারুজ্জামান ইলিয়াস, খ্যাতিমান বাংলা ঔপন্যাসিক ও সাহিত্যিক

* মুশফিকুর রহিম, জাতীয় ক্রিকেট দলের খেলোয়াড়
* গাজীউল হক, ভাষাসৈনিক, সাহিত্যিক, গীতিকার
* সৈয়দ মাহবুব মোর্শেদ, বিচারপতি
* ফজলুল বারী, রাজনীতিবিদ
*কিউ. এ. এম. এ. রহিম, সার্কের সাবেক মহাসচিব
*তানজিদ হাসান তামিম (ব্যাচঃ ২০১৫), জাতীয় ক্রিকেট দলের খেলোয়াড়

## ভর্তি
স্কুলটির ভর্তি প্রক্রিয়া খুবই প্রতিযোগিতা মূলক। প্রতি বছর তৃতীয় শ্রেণিতে ২৪০ টি আসনের বিপরীতে প্রায় ৩,০০০-৪,০০০ ছাত্র ভর্তি পরীক্ষায় অংশগ্রহণ করে থাকে।

## চিত্রশালা

চিত্র:বগুড়া জিলা স্কুলের ফটক.jpg|প্রধান ফটক, বগুড়া জিলা স্কুল
চিত্র:Bogra Zilla School Main Building (2).jpg|বগুড়া জিলা স্কুলের মূল ভবন : পার্শ্বচিত্র
চিত্র:Bogra Zilla School Main Building.jpg|বগুড়া জিলা স্কুলের মূল ভবন
চিত্র:Bogra Zilla School Academic Building.jpg|বগুড়া জিলা স্কুলের একাডেমিক ভবন


## আরো দেখুন
* বগুড়া জিলা স্কুলের প্রাক্তন শিক্ষার্থী

## তথ্যসূত্র


## বহিঃসংযোগ
* বগুড়া জিলা স্কুলের ওয়েবসাইট
*বগুড়া জেলা স্কুল  (বাংলাপিডিয়া) 

বিষয়শ্রেণী:বগুড়া জেলার বিদ্যালয়
বিষয়শ্রেণী:বাংলাদেশের জিলা স্কুল
বিষয়শ্রেণী:১৮৫৩-এ ব্রিটিশ ভারতে প্রতিষ্ঠিত
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৮৫৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৫৩-এ ভারতে প্রতিষ্ঠিত
পার্সিফোন

**পার্সিফোন** (, ; ), also called **Kore** or **Cora** (; "the maiden"), ছিলেন প্রাচীন গ্রিক দেবতা জিউস ও কৃষির দেবী দেমেতেরের কন্যা এবং পাতালের রাণী।

## টীকা ও তথ্যসূত্র
;Notes

;References

## উৎস
* Apollodorus, *Apollodorus, The Library, with an English Translation by Sir James George Frazer, F.B.A., F.R.S. in 2 Volumes*, Cambridge, MA, Harvard University Press; London, William Heinemann Ltd. 1921.
* Bowra Maurice (1957), *The Greek experience*. The World Publishing Company, Cleveland and New York.
* Burkert Walter (1985). *Greek Religion*. Harvard University Press . 
* Farnell, Lewis Richard (1906), *The Cults of the Greek States*, Volume 3 (Chapters on: Demeter and Kore-Persephone; Cult-Monuments of Demeter-Kore; Ideal Types of Demeter-Kore).
* Gantz, *Early Greek Myth: A Guide to Literary and Artistic Sources*, Johns Hopkins University Press, 1996, Two volumes:  (Vol. 1),  (Vol. 2).
* Homer, *The Iliad with an English Translation by A.T. Murray, Ph.D. in two volumes*, Cambridge, MA., Harvard University Press; London, William Heinemann, Ltd. 1924.
* Homer, *The Odyssey with an English Translation by A.T. Murray, PH.D. in two volumes*. Cambridge, MA., Harvard University Press; London, William Heinemann, Ltd. 1919.
* Janda, Michael (2010), *Die Musik nach dem Chaos*. Innsbruck
* Kerenyi Karl (1967), *Eleusis: Archetypal image of mother and daughter* . Princeton University Press.
* Kerenyi, Karl (1976), *Dionysos: Archetypal Image of Indestructible Life*, Princeton: Bollingen, Google Books preview
* Nilsson Martin (1967), *Die Geschichte der Griechischen Religion, Vol I*, C.F Beck Verlag, Muenchen. Revised ed.
* Nilsson Martin (1950), *Minoan-Mycenaean Religion, and its Survival in Greek Religion*, Lund:Gleerup. Revised 2nd ed.
* Pausanias, *Pausanias Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes*, Cambridge, MA, Harvard University Press; London, William Heinemann Ltd. 1918.
* Rohde Erwin (1961), *Psyche. Seelenkult und Unsterblichkeitsglaube der Griechen. Wissenschaftliche Buchgesellshaft*. Darmstad. (First edition 1893): full text in German downloadable as pdf.
* Rohde Erwin (2000), *Psyche: The Cult of Souls and the Belief in Immortality among the Greeks *, trans. from the 8th edn. by W. B. Hillis (London: Routledge & Kegan Paul, 1925; reprinted by Routledge, 2000), online
* Schachermeyr Fritz (1964), *Die Minoische Kultur des alten Kreta*, W.Kohlhammer Verlag Stuttgart.
* Stephen King (2008), Duma Key
* Smith, William; *[[Dictionary of Greek and Roman Biography and Mythology]]*, London (1873). "Perse'phone" 
* Zuntz Günther (1973), *Persephone: Three Essays on Religion and Thought in Magna Graecia*

## বহিঃসংযোগ

* Martin Nilsson. The Greek popular religion
* Adams John Paul. Mycenean divinities
* Theoi project:Persephone Goddess
* Theoi project:The Rape of Persephone
* The Princeton Encyclopedia of classical sites:Despoina 
* Theoi project:Despoine
* Kore Photographs
* Flickr users' photos tagged with Persephone

বিষয়শ্রেণী:গ্রিক পুরাণের চরিত্র
বিষয়শ্রেণী:নারী ও মৃত্যু
বিষয়শ্রেণী:গ্রিক দেবী
বিষয়শ্রেণী:অপহৃত ব্যক্তি
বিষয়শ্রেণী:ঋতু
ধানমন্ডি গভ. বয়েজ হাই স্কুল

**ধানমন্ডি গভ. বয়েজ হাই স্কুল** বাংলাদেশের ঢাকা শহরের একটি বিদ্যালয়।  জাতীয় সংসদ ভবনের দক্ষিণ পাশে মানিক মিয়া এভিনিউ এবং মিরপুর সড়কের কোনায় এটি অবস্থিত। স্কুলটি ১৯৬৫ সালে স্থাপিত হয়।

## ইতিহাস
এই বিদ্যালয়টি স্থাপিত হয় ১৯৬৫ সালে পূর্ব পাকিস্তানে (বর্তমানে বাংলাদেশে)। ১৯৬৫ সালে বিদ্যালয়টিতে ষষ্ঠ থেকে দশম শ্রেণী পর্যন্ত পাঠদান কার্যক্রম চালু হয়। ১৯৭৩ সালে সম্পূর্ণ আলাদা শিক্ষক নিয়ে এতে সংযুক্ত হয় বেসরকারি ফিডার শাখা। এই ফিডার শাখায় প্রথম থেকে পঞ্চম শ্রেণী পর্যন্ত পাঠদান করা হয়ে থাকে। পরবর্তীতে ১৯৯১ সালে সরকারিভাবে প্রথম থেকে দশম শ্রেণী পর্যন্ত প্রভাতী শাখায় পাঠদান কার্যক্রম চালু হয়।

## গঠন
১৯৬৫ সালে বিদ্যালয়টিতে ষষ্ঠ থেকে দশম শ্রেণী পর্যন্ত পাঠদান কার্যক্রম চালু হয়। ১৯৭৩ সালে সম্পূর্ণ আলাদা শিক্ষক নিয়ে এতে সংযুক্ত হয় বেসরকারি ফিডার শাখা। এই ফিডার শাখায় প্রথম থেকে পঞ্চম শ্রেণী পর্যন্ত পাঠদান করা হয়ে থাকে। পরবর্তীতে ১৯৯১ সালে সরকারিভাবে প্রথম থেকে দশম শ্রেণী পর্যন্ত প্রভাতী শাখায় পাঠদান কার্যক্রম চালু হয়। বর্তমানে বিদ্যালয়টিতে ২টি শিফট চালু আছেঃ প্রভাতী এবং দিবা। প্রভাতী শিফটে ১ম থেকে ৫ম শ্রেনী পর্যন্ত ১টি শাখা এবং ৬ষ্ঠ থেকে ১০ম শ্রেনী পর্যন্ত আরেকটি শাখা চালু আছে। দিবা শিফট এ ৩টি শাখা চালু আছে যেটি ৬ষ্ঠ থেকে ১০ম শ্রেনী পর্যন্ত। দিবা শাখায় ১ম থেকে ৫ম শ্রেনী পর্যন্ত পড়ার সুযোগ নেই। প্রতি শাখায় ৬০ জন শিক্ষার্থী রয়েছে। প্রতি বছর ৩০০ জন শিক্ষার্থী এস এস সি, জে এস সি এবং পি ই সি পরিক্ষায় অংশ নেয়।

## বর্তমান অবস্থা
বর্তমান বিদ্যালয়টি দুটি শাখায় বিভক্তঃ প্রভাতী এবং দিবা। প্রভাতী শাখায় প্রথম শ্রেণী থেকে দশম শ্রেণী পর্যন্ত এবং দিবা শাখায় ষষ্ঠ শ্রেণি থেকে দশম শ্রেণী পর্যন্ত পাঠদান কার্যক্রম চালু রয়েছে। সংযুক্ত ফিডার শাখা-বেসরকারিভাবে প্রভাতী শাখায় তাদের কার্যক্রম পরিচালনা করে থাকে।

## উল্লেখযোগ্য শিক্ষার্থী
* সাবের হোসেন চৌধুরী - (রাজনীতিবিদ)
* অনন্ত জলিল - (অভিনেতা)
* আকবর আলি খান - (অর্থনীতিবিদ ও শিক্ষাবিদ)
* আল শাহরিয়ার - (ক্রিকেটার)
* শরিফুল্লাহ - (ক্রিকেটার)
* শতাব্দী ওয়াদুদ - (অভিনেতা)
* ফেরদৌস ওয়াহিদ - (অভিনেতা)
* মুহাম্মদ নওশাদ জমির - (রাজনীতিবিদ)
* মজিবুর রহমান চৌধুরী - (রাজনীতিবিদ)
* শেখ ফজলে নূর তাপস - (সাবেক মেয়র ও রাজনীতিবিদ)
* আফরান নিশো - (অভিনেতা)
* শাবাব মুস্তাফা - (উইকিমিয়ান)
* এম. জাহিদ হাসান - (পদার্থবিজ্ঞানী)

## তথ্যসূত্র

বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার সরকারি বিদ্যালয়
বিষয়শ্রেণী:ঢাকা জেলার বিদ্যালয়
বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের বালক বিদ্যালয়
বিষয়শ্রেণী:ধানমন্ডি
আর্চিবল্ড লিচ

থাম্ব|আর্চিবল্ড লিচ
**আর্চিবল্ড লিচ** (এপ্রিল ২৭, ১৮৬৫ – ১৯৩৯) ছিলেন একজন স্কটিশ স্থপতি যিনি যুক্তরাজ্যের বিভিন্ন ফুটবল স্টেডিয়ামের নকশা প্রণয়নের জন্য বিখ্যাত।

তার জন্ম গ্লসগোতে। তিনি কারাখানার নকশা প্রণয়নের মাধ্যমে তার ক্যারিয়ার শুরু করেন। ১৮৯৯ সালে তাকে রেঞ্জার্স ফুটবল ক্লাবের নতুন মাঠ আইব্রক্স স্টেডিয়ামের নকশার দায়িত্ব দেয়া হয়। লিচের স্টেডিয়ামগুলোকে প্রথমদিকে খুব সুন্দর বলে বিবেচিত হত না, এবং কারখানা তৈরির সময়কার চিন্তাভাবনা তাকে বেশ প্রভাবিত করেছিল। সাধারণত তিনি দুই টায়ারের স্টিলের স্ট্যান্ড নির্মাণ করতেন। মাঠের ওপরে থাকত স্টিলের ছাদ।

১৯০২ সালে আইব্রক্স স্টেডিয়ামের একটি অংশ বিধ্স্ত হয়ে ২৫ জন মারা যায়। তা সত্ত্বেও লিচের খুব চাহিদা ছিল। পরবর্তী চার দশকজুড়ে তিনিই ছিলেন ইংল্যান্ডের সবচেয়ে দামী ফুটবল স্টেডিয়াম স্থাপত্যবিদ। তিনি ২০টি প্রধান স্টেডিয়ামের নির্মাণের সঙ্গে জড়িত ছিলেন।

এর মধ্যে উল্লেখযোগ্য হচ্ছেঃ

* অ্যানফিল্ড, লিভারপুল
* সেল্টিক পার্ক, গ্লসগো
* গুডিসন পার্ক, লিভারপুল
* আইব্রক্স পার্ক, গ্লসগো
* হাইবারি, লন্ডন
* মেইন রোড, ম্যানচেস্টার
* ওল্ড ট্রাফোর্ড, ম্যানচেস্টার
* স্টামফোর্ড ব্রিজ, লন্ডন

টেইলরের রিপোর্ট প্রকাশিত হবার পর তার প্রণয়নকৃত অনেক স্টেডিয়াম ভেঙ্গে ফেলা হয়েছে। এর মধ্যে উল্লেখযোগ্য হচ্ছে ভিলা পার্কের ট্রিনিটি রোড স্ট্যান্ড, যা ২০০০ সালে ভেঙ্গে ফেলা হয় এবং এটি তার অন্যতম ভাল কাজ হিসেবে বিবেচিত হত।

## তথ্যসূত্র

## আরো পড়াশোনা
* 
* 

বিষয়শ্রেণী:স্কটীয় স্থপতি
বিষয়শ্রেণী:১৮৬৫-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:যুক্তরাজ্যের ফুটবল
ধর্মনিরপেক্ষতাবাদ

থাম্ব|ধর্ম এবং রাষ্ট্র
**ধর্মনিরপেক্ষতাবাদ** শব্দটির বিস্তৃত অর্থ রয়েছে।তবে ধর্মনিরপেক্ষবাদ বলতে সাধারণত রাষ্ট্র আর ধর্মকে পৃথকরূপে প্রকাশ করাকে বোঝায়।
এক্ষেত্রে রাষ্ট্রকে ধর্ম বা ধর্মীয় রীতিনীতির বাইরে থেকে পরিচালনা করাকে বোঝানো হয়। এক্ষেত্রে রাষ্ট্রের আইন কোন নির্দিষ্ট ধর্মের উপর নির্ভরশীল থাকেনা। এছাড়া ধর্মনিরপেক্ষ রাষ্ট্রে ধর্মীয় স্বাধীনতাকে গুরুত্ব দেওয়া হয়। রাষ্ট্র কোনো ধর্মকেই পক্ষপাত করে না। এই মতবাদ অনুযায়ী, সরকার কোনরূপ ধর্মীয় হস্তক্ষেপ করবে না, কোন ধর্মীয় বিশ্বাসে বিশ্বাসী হবে না এবং কোন ধর্মকে কোন প্রকার অতিরিক্ত সুবিধা প্রদান করবে না।কাউকে ধর্ম পালনে বাধ্য করা হবে না। সকল ধর্মের মানুষ সমান অধিকার ভোগ করবে।

ধর্মনিরপেক্ষ রাষ্ট্রে রাজনৈতিক সিদ্ধান্তগুলো, তথ্য এবং প্রমাণের উপর নির্ভর করবে, কোনো ধর্মীয় বিশ্বাসের উপর নয়। অর্থাৎ বলা যায়, “ধর্ম যার যার রাষ্ট্র সবার”।

রাজনৈতিক ব্যবহারের দিক থেকে বলা হয়, ধর্মনিরপেক্ষতাবাদ হলো ধর্ম এবং রাষ্ট্রকে পৃথক করার আন্দোলন, যাতে ধর্মভিত্তিক আইনের বদলে সাধারণ আইনজারি এবং সকল প্রকার ধর্মীয় ভেদাভেদ মুক্ত সমাজ গড়ার আহ্বান জানানো হয়।
থাম্ব|বর্তমানে ধর্মনিরপেক্ষ রাষ্ট্রসমূহ

## সংক্ষিপ্ত বিবরণ

“ধর্মনিরপেক্ষতা বা সেকুলারিজম” শব্দটি ১৮৫১ সালে ব্রিটিশ লেখক জর্জ জ্যাকব ইলিয়ক (১৮১৭-১৯০৪) প্রথম ব্যবহার করেন। জর্জ জ্যাকব ধর্মের কোনো রকম সমালোচনা ছাড়া, সমাজে শৃঙ্খলা আনয়নের জন্য তার এই ধর্মনিরপেক্ষতার ধারণা প্রকাশ করেন। তিনি এই মতবাদকে আরো বিস্তৃত করেন এবং বলেন যে “ধর্মনিরপেক্ষতা খ্রীষ্টধর্মের বিরুদ্ধের কেনো মতবাদ নয়। এটি একটি স্বাধীন সত্ত্বা। ধর্মের অস্তিত্ব নিয়ে এটি কোনো প্রশ্ন তোলে না, কিন্তু অন্যদের ধর্মনিরপেক্ষ হতে উৎসাহিত করে।”

বেরি কসমিন যিনি ধর্মনিরপেক্ষতা নিয়ে আরো গবেষণা করেন তিনি এটিকে দুইটি অংশে বিভক্ত করেন। ১। কঠোর ধর্মনিরপেক্ষতা ২। নমনীয় ধর্মনিরপেক্ষতা।

## ধর্মনিরপেক্ষ নীতিশাস্ত্র
জর্জ জ্যাকব ১৮৯৬ সালে তার ধর্মনিরপেক্ষতা সম্পর্কিত এক প্রকাশনার ধর্মনিরপেক্ষতাকে নিম্ন লিখিত ভাবে সংজ্ঞায়িত করেছেন:
ধর্মনিরপেক্ষতার জীবন, বিশুদ্ধরূপে মানুষের বিবেচনার উপর প্রতিষ্ঠিত, যারা ধর্মের অনির্দিষ্ট বা অপর্যাপ্ত, অবিশ্বস্থ বা অবিশ্বাস্য ধর্মতত্ত্বকে বিশ্লেষণ করেতে ইচ্ছুক তাদের জন্যই এই মতবাদের উৎপত্তি। এর তিনটি মূল ভিত্তি বিদ্যমান, যথাঃ- (১) উন্নয়ন: জীবনকে নৈতিক গুণাবলীর ভিত্তিতে গড়ে তোলা। (২) বিজ্ঞান মানুষের উপলব্ধ। (৩) যে কাজ ভালো তাকে ভালো ভাবে মূল্যায়ন করতে হবে এবং পাথির্ব জীবনের সার্বিক কল্যাণকেই বেশি প্রাধান্য দিতে হবে।

## প্রতিষ্ঠানসমূহ
তুরস্কে, সবচেয়ে বিখ্যাত ক্রিয়াশীল ধর্মনিরপেক্ষ প্রতিষ্ঠান হচ্ছে “আতাতুর্ক চিন্তা এসোসিয়েশন” (ADD), যেটি প্রজাতান্ত্রিক প্রতিবাদের জন্য অবদান রাখে এবং তুরস্কের চারটি বৃহৎ শহরে ২০০৭ সালে সমাবেশ করে। সেই সমাবেশে প্রায় বিশ লক্ষ্ মানুষ, যাদের অধিকাংশ নারী, মোস্তফা কামাল আতাতুর্কের ধর্মনিরপেক্ষতা নীতিসমূহকে রক্ষা করার আবেদন জানায়।

১৮৫১ সালে প্রতিষ্ঠিত ­‘লেইসেস্টার ধর্মনিরপেক্ষ সমাজ’  সবচেয়ে পুরনো ধর্মনিরপেক্ষ সমাজ।

## আরও দেখুন
* মুক্তচিন্তা
* পার্বত্য চট্টগ্রাম সংঘাত

## তথ্যসূত্র

## অতিরিক্ত পাঠ

## বহিঃসংযোগ

* Iain Benson"Considering Secularism"
* SecularSites
* SSRC Blog on Secularism, Religion, and the Public Sphere

বিষয়শ্রেণী:ধর্ম ও রাজনীতি
বিষয়শ্রেণী:ধর্ম ও সমাজ
বিষয়শ্রেণী:রাজনৈতিক দর্শন
বিষয়শ্রেণী:মুক্তচিন্তা
বিষয়শ্রেণী:ধর্মনিরপেক্ষতা